Silvana

És exprofessora de l'Àngel Guimerà, alguns dels Peripatètics la coneixen de quan els feia classe de Socials, a l'ESO. Tothom està entusiasmat amb la seva presència. L'Eugeni li té molta estima, i el Merlí queda meravellat per la Silvana, perquè creu que és com ell. La Silvana és tan creativa com el Merlí a classe, divertida, propera als alumnes. I, al mateix temps, té una personalitat ambiciosa.

## Biografia

### Tercera Temporada

**Walter Benjamin**

     La Silvana arriba al Guimerà de nou i de seguida els Peripatètics s’alegren de la seva arribada. A la sala de professors, la resta de companys li diuen que s’assembla al Merlí. La Silvana passa per davant de la classe del Merlí, i aprofita per fer una intervenció sobre el que ell està explicant. La Silvana es queixa dels problemes econòmics de l’educació pública i seguit marxa a donar la classe d’Història dels Peripatètics. Els hi té preparat un globus de la Terra que els hi passa perquè juguin. Llavors arriba el Merlí i els dos acaben fent l’amor en el magatzem. L'endemà, el Merlí intenta quedar amb la Silvana, però ella li diu que entre els dos no hi haurà res. Llavors s’emporta als alumnes a fer classe al magatzem seguint els passos del Merlí. La Silvana i la Gina es retroben i parlen del viatge de fi de curs dels Peripatètics. Llavors la Gina li explica que ella i el Merlí estan junts fet que fa que la Silvana se senti culpable de què ha fet.

**Adam Smith**

     La Silvana prepara per als Peripatètics, un concurs per equips amb preguntes del temari d’Història, per motivar-los, i funciona, ja que tots gaudeixen amb la seva proposta. A la sala de professors, tots els professors la feliciten per les seves idees, tots es clar, menys el Merlí, que la renya. Durant la seva classe a 1r d’ESO, enxampa al Pau Vilaseca masturbant-se i decideix portar-lo amb els Peripatètics. Després de classe, el Marc li pregunta pel seu germà, i ella li diu que creu que pot tenir TDAH. El Merlí es confronta amb ella per donar diagnòstics sense tenir els coneixements necessaris, però ella defensa els seus actes. La Silvana va a parlar amb el Merlí per dir-li que no hauria d’haver dit res del TDAH. Llavors el Merlí li diu que sap com connectar amb els alumnes. L'endemà, l’Eugeni li demana que se n’encarregui de la tutoria del treball de recerca de l’Iván, i accepta encantada. La Silvana explica a la resta de professors que fa classes amb les portes obertes, ja que si algú vol veure com fa les classes, està totalment convidat. Durant la classe del Merlí, agafa a l’Iván per explicar-li que serà la seva tutora.

**Albert Camus**

     La Silvana ajuda a la Berta, la Tània i l’Iván després que veiessin a un home suïcidar-se. Li diu que ha trucat a la mare de la Berta perquè la vingui a buscar i els hi ofereix també trucar a les altres famílies, però la resta no volen marxar. La Silvana i l’Eugeni discuteixen els mètodes del Merlí per donar classe, els dos coincideixen en el fet que el Merlí té talent, però que s’ha d’adequar a les normes.

**Karl Marx**

     La Silvana arriba al Guimerà dient que s’ha trobat dos exalumnes seus que estan fent la carrera d’Història i tots els professors la feliciten.

**Hannah Arendt**

     La Silvana està molt emocionada de fer la xerrada de les universitats als Peripatètics. L'Oksana parla amb ella i l’Eugeni, ja que el Merlí no l’ha deixat entrar a classe amb el Nil. La Silvana li diu que pot entrar amb el Nil sempre que vulgui a les seves classes, però l’Eugeni li diu que això depèn de cada professor. Arriba el moment i la Silvana comença a explicar el que han de fer per entrar en la universitat, amb l’ajuda de l’Eugeni, als Peripatètics, però el Merlí es dedica a boicotejar-la parlant de les dificultats econòmiques que suposa entrar en la universitat. L’Eugeni i la Silvana comenten els actes del Merlí, però que els seus mètodes no són els més adequats pels alumnes. La Silvana li diu que ho parli amb el Jordi, l’inspector, però ell prefereix arreglar-ho pel seu comte. Llavors els dos parlen sobre la direcció i com li agradaria a l’Eugeni només dedicar-se a ser director. El Jordi parla amb ella sobre el Merlí i li demana que es presenti per ser la directora el curs que ve. La Silvana en un principi no vol, ja que no vol competir amb l’Eugeni, però finalment accepta.

**Thoreau**

     La Silvana arriba a la classe dels Peripatètics quan aquests li diuen que el Merlí els hi ha posat un exàmen injustament. Ella els hi diu que si tan injust és, que ningú el faci. Els hi explica qui va ser Thoreau i la desobediència civil i els alumnes comencen a pensar en no presentar-se al examen. La Silvana li busca les pessigolles al Merlí preguntant-li per l’examen, però el Merlí li diu que no s’ho ha pres malament, ja que ha sigut ell qui els ha portat fins aquí.

**Zygmunt Bauman**

     L’Óscar està arreglant una bombeta de la sala de professors, quan la Silvana es presenta, i li explica que vindrà un tribunal per decidir si atorgar al centre 10.000€ per fer reformes. L’Eugeni li explica que l’Óscar és el germà del Pol, i l’Eugeni continua amb els preparatius pel tribunal. La Silvana li pregunta què farà amb els alumnes que estan sempre a la sala d’expulsats, i ella li proposa que se’n faci càrrec el Merlí i que ella es farà càrrec dels Peripatètics. El Merlí escolta la seva conversa, i els hi diu en to irònic que es portarà bé. La Silvana li ensenya una foto seva a l’Óscar de quan estudiava al Guimerà, quan arriba l’Oksana que li demana a la Silvana si pot cuidar al Nil fins que el reculli la seva mare. La Silvana diu que no pot, però l’Óscar s’ofereix i l’Oksana el deixa amb ell. La Silvana li pregunta a l’Óscar com ha anat fer de cangur, i l’Óscar li explica que l’Oksana s’ha enfadat amb ell per donar-li un iogurt. La Silvana i l’Óscar continuen flirtejant. L’Eugeni es dirigeix amb el tribunal fins a la classe dels Peripatètics per presentar-los la Silvana, però quan arriba, veu que la Silvana no hi és.  El tribunal veu el projecte de la Silvana a classe, mentre ella s’està embolicant amb l’Óscar en la sala de professors. L’Eugeni li explica a la Silvana el que ha fet el Merlí, i que no pot confiar en ell. L’Eugeni li explica que trucarà al departament perquè li donin un toc d’atenció. L’Óscar està arreglant una finestra, quan arriba la Silvana. L’Óscar, indirectament li diu que ningú pot saber el què ha passat, ja que s’hi està jugant la feina, i la Silvana li diu que no es preocupi, que guardarà el secret.

**Heidegger**

     En plena reunió, el Merlí deixa caure que la Silvana es presenta a directora. El Merlí no en té prou, i també explica que el Gabi es va fer passar per independentista per lligar amb l’Elisenda. La Silvana li demana perdó a l’Eugeni per no haver-li dit res abans, i li diu que el respecta molt. Li demana que no s’ho prengui com un atac personal, però l’Eugeni diu que és un atac personal, però que ara competirà amb ella per la plaça.

**Sant Agustí**

     La Silvana li està comentant a la Mireia que no vol anar de colònies amb els alumnes, i que pensa que és contraproduent a aquestes alçades, i tenint els exàmens a tocar, sortir de colònies. Però el Merlí s’hi proposa ell mateix per anar a les colònies, ja que té molt bona relació amb els alumnes. La Silvana li diu que ella també té bona relació i li diu que potser s’hi apropa massa, que hauria de deixar distància entre alumne i professor, l’Eugeni arriba i com va dir el Merlí fa temps, li diu que ell prefereix la distància entre professor i professor. La Silvana s’ha trobat al Jordi a l’Institut i li pregunta pel seu projecte de direcció. Li explica que l’Eugeni no es va prendre del tot bé que no li digués res abans, però que està tot bé. El Jordi treu el tema de les colònies, i abans que la Silvana pugui dir que n’està en contra, el Jordi diu que li sembla molt bona idea i que tothom n’està encantat. És llavors que la Silvana diu que a ella li sembla molt bona idea. Els Peripatètics estan parlant de les colònies a la classe de la Silvana. La Berta li pregunta quins professors vindran, i la Silvana els hi pregunta qui volen que vingui. És llavors quan ells li diuen que la volen allí que els hi diu que vindrà. El Merlí es troba a la Silvana a la sala de professors i li tira en cara que hagi canviat d’opinió sobre les colònies, ja que està fent política. La Silvana li diu que els alumnes van ser qui li van dir que hi anés, i que podrien deixar-los escollir amb qui volen anar. El Merlí accepta, i li diu que fa les coses per interessos personals, i que el dia que per ella el més important siguin els alumnes, serà una professora collonuda. La Silvana passa pel passadís i veu l’escena on finalment els alumnes li diuen al Merlí que vingui ell de colònies, i quan el Merlí accepta, els alumnes l’abracen i ho celebren. La Silvana li explica al Merlí que està una mica molesta amb el que ha passat, però que la pròxima sortida no se l’ha perdrà per demostrar-li que si que li importen els alumnes. Desprès de moltes baralles, els dos acaben fent les paus i li diu que es portaran molt bé.